આજકાલ સંજય ગુપ્તાની આવનાર ફિલ્મ શૂટઆઉટ એટ વડાલા ખૂબ ચર્ચામાં છે . આ ફિલ્મમાં ત્રણ - ત્રણ આયટમ સૉંગ્સ છે , તો ફિલ્મ સજીવ વાર્તા પર આધારિત છે . ફિલ્મમાં જ્હૉન અબ્રાહમ , તુષાર કપૂર , કંગના રાણાવત તથા મનોજ બાજપાઈ લીડ રોલમાં છે , પરંતુ ચોંકાવનારા સમાચાર એ છે કે આ ફિલ્મમાં માત્ર હૉટ આયટમ સૉંગ્સ જ નથી , પણ બોલ્ડ સીન્સની પણ ચાસણી છે . શૂટઆઉટ એટ વડાલા અંગે કહેવાય છે કે ફિલ્મમાં જ્હૉન અબ્રાહમ તથા કંગના રાણાવાતના ખૂબ જ હૉટ સીન્સ છે . જ્હૉનની ફિલ્મોમાં તો બોલ્ડ સીન્સ હોય જ છે , પરંતુ કંગના પહેલી જ વાર કોઈ ફિલ્મમાં હૉટ ઇંટીમેટ સીન્સ આપી રહ્યાં છે . ફિલ્મના પ્રોમો દર્શાવે છે કે ફિલ્મનું આ સીન તમામ આયટમ સૉંગ્સ ઉપર ભારે પડવાનો છે . નોંધનીય છે કે એસ એ ડબ્લ્યૂ ફિલ્મમાં જ્હૉન અબ્રાહમ ગૅંગસ્ટર માન્યા સુર્વેના રોલમાં છે . સત્યઘટના પર આધારિત શૂટઆઉટ એટ વડાલા ફિલ્મ આગામી 3જી મેના રોજ રિલીઝ થઈ રહી છે . ફિલ્મના નિર્માતા એકતા કપૂર , તો દિગ્દર્શક સંજય ગુપ્તા છે . ફિલ્મના ગીતોએ લોકોમાં ઉત્સુકતા વધારી દીધી છે .